ช็อปออนไลน์ ซื้อง่ายแค่ปลายนิ้ว EP.1 ลูกค้าขอเม้าท์เสี่ยงแค่ไหนก็ยังอยากซื้อ
เนื่องด้วยเทคโนโลยีใหม่ที่หลั่งไหลกันเข้ามา ทำให้ชีวิตของมนุษย์มีความสะดวกสบายมากยิ่งขึ้น รวมไปถึงการซื้อสินค้าผ่านทางอินเทอร์เน็ตที่กำลังเป็นที่นิยมของเหล่าบรรดาวัยรุ่นและวัยทำงาน เพราะไม่ต้องเสียเวลาไปเดินเลือกซื้อให้เมื่อยน่อง เพียงแค่ใช้ปลายนิ้วกดเลือกดูสินค้าหลากหลายในสมาร์ทโฟนแค่นั้นเอง แต่รูปแบบการซื้อนั้นลูกค้าจะต้องโอนเงินไปก่อนถึงจะมีการส่งของให้ ฉะนั้น จึงเกิดความเสี่ยงมาก หากว่าร้านที่ซื้อไม่น่าเชื่อถือ,ทีมข่าวเฉพาะกิจไทยรัฐออนไลน์ จึงขอสอบถามไปยัง 2 สาว เจ้าแม่ช็อปออนไลน์ ถึงเหตุผลที่เลือกซื้อสินค้าผ่านทางอินเทอร์เน็ต วิธีการเลือกดูว่าร้านไหนน่าเชื่อถือ รวมถึงเจาะลึกไปยังประสบการณ์สุดแย่ในการซื้อออนไลน์ของแต่ละคนว่าเป็นอย่างไร ไปติดตามกันได้เลย,เหตุผลในการเลือกซื้อสินค้าผ่านทางอินเทอร์เน็ต ?,น.ส.ภานุมาศ พรหมเมตตา อายุ 22 ปี พนักงานมูลนิธิแห่งหนึ่ง เปิดเผยถึงเรื่องนี้กับทีมข่าวเฉพาะกิจไทยรัฐออนไลน์ว่า การซื้อสินค้าออนไลน์ เป็นความสะดวกอย่างหนึ่ง ไม่ว่าจะนั่งอยู่ที่ทำงานหรือนอนอยู่ที่บ้าน แม้กระทั่งระหว่างเดินทางก็สามารถเลือกซื้อสินค้าได้ โดยไม่ต้องเสียเวลาเลือกซื้อตามร้านต่างๆ ในห้าง หรือในบางครั้งดูรูปจากโซเชียลฯแล้วรู้สึกชอบ แต่ตามร้านทั่วไปไม่มีแบบที่ต้องการ จึงต้องสั่งซื้อผ่านทางออนไลน์,ด้าน น.ส.ปัทมาภรณ์ ลีสอนตะ อายุ 23 ปี เล่าถึงเหตุผลที่ชอบสั่งซื้อสินค้าออนไลน์ เป็นเพราะว่าไม่มีเวลาที่จะไปเดินเลือกซื้อ อีกทั้งสินค้าบางอย่างที่ต้องการไม่มีขายตามร้านค้าทั่วไป ส่วนในเว็บไซต์จะเป็นแหล่งขายสินค้ายี่ห้อนี้โดยตรง,วิธีเลือกซื้อจากร้านขายของออนไลน์ดูจาก?,น.ส.ภานุมาศ อธิบายว่า การจะเลือกว่าร้านไหนมีความน่าเชื่อถือ จะดูจากคอมเมนต์ของลูกค้าหรือการรีวิวสินค้า แต่สำหรับบางร้านไม่ได้สนใจที่จะดูคอมเมนต์หรือรีวิว เพียงแค่ร้านนั้นมีสินค้าที่อยากได้ และตรงกับความต้องการ ก็พร้อมสั่งซื้อทันที,เดี๋ยวนี้สนิทกับร้านๆ หนึ่ง ซึ่งเคยซื้อบ่อยและไว้ใจได้ โดยเราจะหาแบบไว้แล้วไปสั่งเขา ร้านนี้เปิดหน้าร้านทั่วไปอยู่ที่เซ็นเตอร์วัน แต่ถ้าเราอยากได้แบบไหนเป็นพิเศษก็บอกทางร้านให้เขาหาให้ และเราก็ได้เห็นของจริงก่อนที่เราจะจ่ายเงิน ตอนนี้จะใช้วิธีนี้มากกว่า น.ส.ภานุมาศ กล่าว,สำหรับ น.ส.ปัทมาภรณ์ เลือกดูจากการรีวิวสินค้าเช่นกัน ประกอบกับเป็นการบอกต่อๆ กันในหมู่เพื่อนฝูงว่าร้านนี้สินค้าดีมีคุณภาพ น่าเชื่อถือ จึงตัดสินใจเลือกซื้อร้านนั้น ซึ่งส่วนใหญ่จะซื้อร้านประจำ แต่หากเป็นครั้งแรกที่สั่งซื้อจะดูรีวิวของลูกค้ารายอื่นๆ ก่อนตัดสินใจ,ช่องทางในการซื้อของออนไลน์ ?,น.ส.ภานุมาศ จะเลือกซื้อจากอินสตาแกรมเป็นส่วนใหญ่ ซึ่งเห็นได้ว่าอินสตาแกรมของดาราดังเป็นแหล่งฝากร้านยอดนิยม จึงไม่แปลกที่จะมีแฟนคลับติดตามดาราพบเห็นร้านขายสินค้าเหล่านี้ และด้วยข้อความจูงใจ ทำให้ใครหลายคนกดเข้าไปดู อินสตาแกรมจึงเป็นแหล่งขายสินค้าออนไลน์ยอดนิยม,ในขณะที่ น.ส.ปัทมาภรณ์ จะหาร้านขายของออนไลน์ในแฟนเพจเฟซบุ๊ก หากสนใจสินค้าชนิดไหนหรือมีข้อสงสัยจะส่งข้อความทางช่องแชตไปหาเจ้าของร้าน แต่สำหรับบางร้านจะมีไอดีไลน์ เพื่อให้ลูกค้าแอดไปสอบถามรายละเอียดของสินค้าด้วยเช่นกัน,ของชิ้นนี้แพงที่สุดแล้ว ?,น.ส.ภานุมาศ เปิดเผยว่า เคยสั่งซื้อสินค้าที่แพงที่สุดคือ กระเป๋า ราคาใบละ 2,000 บาท เหตุที่ซื้อเพราะว่ารูปทรง ดีไซน์ สวยและถูกใจทันทีเมื่อเห็น ทำให้เกิดความชอบ จึงตัดสินใจสั่งซื้อ,ส่วน น.ส.ปัทมาภรณ์ เล่าว่า สินค้าที่แพงที่สุดเท่าที่เคยสั่งซื้อมาเป็นรองเท้ารุ่นลิมิเต็ด พรีออเดอร์จากประเทศฮ่องกง รวมค่าส่งและค่าภาษี ราคา 5,600 บาท ส่วนหมวกและเสื้อของวงดนตรีที่ชื่นชอบ สั่งจากประเทศญี่ปุ่น ในราคา 5 พันเยน รวมค่าส่งและค่าภาษี ประมาณเกือบ 3,000 บาท,ความถี่ในการซื้อสินค้าออนไลน์ ?,น.ส.ภานุมาศ ระบุว่า ส่วนใหญ่จะโอนเงินสั่งซื้อสินค้าออนไลน์ เดือนละประมาณ 2 ครั้ง เนื่องจากว่าบางครั้งสินค้าที่สั่งเป็นพรีออเดอร์ของจากต่างประเทศ จะต้องรอประมาณครึ่งเดือน และสินค้าส่วนใหญ่ที่ซื้อจะเป็นกระเป๋า,ขณะที่นานๆ ครั้ง น.ส.ปัทมาภรณ์ ถึงจะซื้อสินค้าออนไลน์ และขึ้นอยู่กับว่ามีความต้องการอยากได้สินค้าชนิดนั้นมากน้อยแค่ไหน ถ้าอยากได้มากก็สั่งซื้อเลย,ประสบการณ์สุดช้ำได้สินค้าคุณภาพแย่ ,น.ส.ภานุมาศ เล่าถึงประสบการณ์ซื้อของออนไลน์สุดแย่ว่า แม้ไม่เคยโดนหลอกเรื่องโอนเงินและไม่ได้สินค้า แต่กลับได้ของที่ไม่มีคุณภาพมาแทน เช่น เสื้อผ้า ทั้งแบบที่ไม่เหมือนกับรูปที่ลงไว้ในอินสตาแกรม การเย็บที่ไม่ได้คุณภาพ เนื้อผ้าไม่ดีและไซส์ที่ไม่ตรงตามความต้องการ หลังจากนั้นจึงเลิกซื้อเสื้อผ้าร้านนั้นอีกเลย,ถ้าเป็นคุณภาพของเสื้อผ้าจะไม่เคยได้อย่างที่คาดหวังไว้ แต่ถ้าเป็นพวกกระเป๋า เครื่องประดับ คุณภาพค่อนข้างดี ส่วนอัตราการซื้อสินค้าและไม่ตรงตามต้องการประมาณ 60-70 เปอร์เซ็นต์ แต่ก็ยังตัดสินใจที่จะซื้ออยู่ หากถามว่ากลัวโดนหลอกไหม ก็ไม่ได้กลัว เพราะเวลาชอบอะไรเห็นแล้วจะตัดสินใจซื้อเลย และทำให้ลืมคิดในเรื่องนี้ไป น.ส.ภานุมาศ เผย,ขณะที่ น.ส.ปัทมาภรณ์ กล่าวว่า ตั้งแต่สั่งซื้อสินค้ามายังไม่เคยโดนหลอก อาจจะมีบ้างที่สีของสินค้าในรูปกับของจริงไม่เหมือนกัน แต่ตนก็ยอมรับในเรื่องนี้ได้,กลัวโดนหลอกเหมือนกันนะ แต่เราก็ต้องเสี่ยง เพราะบางครั้งมันจำเป็นที่จะต้องสั่ง เนื่องจากทางร้านค้าในห้างไม่มีไซส์ที่เราต้องการ น.ส.ปัทมาภรณ์ กล่าว,นี่เป็นเพียงส่วนหนึ่งจากมุมมองของลูกค้านักช็อปออนไลน์ ซึ่งสุดท้ายแล้วอยู่ที่ดุลพินิจของแต่ละบุคคลว่าจะตัดสินใจอย่างไร แม้การซื้อสินค้าออนไลน์จะมีความสะดวกสบาย แต่อย่าลืมว่าความง่ายย่อมมีความเสี่ยงเช่นกัน,ตอนต่อไปจะเป็นมุมมองของร้านค้าที่เปิดขายของออนไลน์ สามารถติดตามอ่านได้ในวันพรุ่งนี้              ,อ่านเพิ่มเติม,ช็อปออนไลน์ ซื้อง่ายแค่ปลายนิ้ว EP.2 ลัดเลาะเสื้อผ้าร้านดัง เจาะสูตรลับ รายได้เรือนแสน,ช็อปออนไลน์ ซื้อง่ายแค่ปลายนิ้ว EP.3 ธุรกิจ EMS อู้ฟู่ เต่า งู ระเบิด ห้ามส่ง,ช็อปออนไลน์ ซื้อง่ายแค่ปลายนิ้ว EP.4 เปิดกฎหมายเอาผิดร้านค้าลวงโลก
ทีมข่าวเฉพาะกิจไทยรัฐออนไลน์ จึงขอสอบถามไปยัง 2 สาว เจ้าแม่ช็อปออนไลน์ ถึงเหตุผลที่เลือกซื้อสินค้าผ่านทางอินเทอร์เน็ต วิธีการเลือกดูว่าร้านไหนน่าเชื่อถือ รวมถึงเจาะลึกไปยังประสบการณ์สุดแย่ในการซื้อออนไลน์
ซื้อ,ขาย,ออนไลน์,ร้านค้าออนไลน์,ทีมข่าวเฉพาะกิจไทยรัฐออนไลน์,สั่งซื้อ,สินค้าออนไลน์,facebook,fan page,Line,พรีออร์เดอร์,กระเป๋า,เสื้อผ้า,ซื้อของออนไลน์,ขายของออนไลน์,ลูกค้า,เสี่ยง,โดนหลอก,ช็อปออนไลน์,อินเทอร์เน็ต,ช็อปปิ้ง,Instagram